તો સાથે જ નાયબ મુખ્યમંત્રી તરીકે બોલતા નીતિન પટેલે જણાવ્યું કે પહેલાની જેમ જ અમે તમામ લોકોને સાથે રાખીને અમારી સરકાર ચલાવીશું. વધુમાં જ્યાં કોંગ્રેસની સત્તા છે ત્યાં શું ભેદભાવ રાખવામાં આવશે તેમ પૂછાતા વિજય રૂપાણીએ જણાવ્યું કે અમે આવો કોઇ ભેદભાવ રાખ્યા વગર ગુજરાતની સાડા છ કરોડ જનતાના લાભાર્થે અને વિકાસ માટે કામ કરતા રહીશું. નોંધનીય છે કે આ પ્રસંગે ગુજરાત ચૂંટણીના પ્રભારી અને કેન્દ્રીય નેતા અરુણ જેટલીએ પણ કહ્યું કે વિજય રૂપાણી અને નીતિન ભાઇ પટેલને સર્વોનુંમતે પસંદ કરવામાં આવ્યા છે. વધુમાં ભાજપના કાર્યકર્તાઓએ પણ નામની જાહેરાત થયા પછી ફટાકડા ફોડી ખુશી વ્યક્ત કરી હતી.